
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1189 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης καθορισμού αποδοχών του 

Δ/ντή του Εθνικού Κέντρου Βιβλίου. 1 

α) Τροποποίηση της άδειας λειτουργίας για συμπλή¬ 
ρωση δραστηριότητας (ανασυσκευασία ιατρο- 
τεχνολογικών προϊόντων και συμπληρωμάτων 
διατροφής) του εργοστασίου παραγωγής φαρ¬ 
μακευτικών, κτηνιατρικών και καλλυντικών προϊ¬ 
όντων της ΦΑΜΑΡ ΑΒΕ που εδρεύει στο 48° χλμ. 
της Νέας Εθνικής Οδού Αθηνών - Λαμίας του Δή¬ 
μου Αυλώνα του Νομού Αττικής, 
β) Τροποποίηση και παράταση της άδειας εγκατά¬ 
στασης του παραπάνω εργοστασίου για κτηρια¬ 
κό εκσυγχρονισμό. 2 

Έγκριση χορήγησης Στεγαστικής Συνδρομής σε σει¬ 
σμόπληκτους για την αποκατάσταση των ζημι¬ 
ών που προκάλεσε ο σεισμός της 8ης Ιανουάρι¬ 
ου 2006 σε περιοχές της Νομαρχίας Πειραιά και 
των Νομών Λακωνίας και Χανιών. 3 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από τις πλημμύ¬ 
ρες τις 25 ης Νοεμβρίου 2005 σε περιοχές της Νήσου 
Λέσβου, του Δεκεμβρίου 2005 και Ιανουάριου 2006 
σε περιοχές του Ν. Θεσπρωτίας και του Ν. Πρέβε¬ 


ζας. 4 

Συμπλήρωση και Τροποποίηση Κανονισμού Εκτίμη¬ 
σης Βαθμού Αναπηρίας. 5 

Προθεσμία καταβολής εισφορών υπέρ ΙΚΑ-ΕΤΑΜ από 
τον Οργανισμό Ελληνικών Γεωργικών Ασφαλίσε¬ 
ων. 6 


Συγκρότηση Επιτροπής Διενέργειας Διαγωνισμού 
για την Αξιολόγηση των Προσφορών και την Επι¬ 
λογή Αναδόχου του έργου «Δημοσιότητα-Πληρο- 
φόρηση-Προβολή του ΕΠ/ΣΑΑΣ 2006-2008», Π/Υ 
€4.000.000 (συμπεριλαμβανομένου του ΦΠΑ). 7 

Σύσταση - Συγκρότηση Ομάδας Διοίκησης, Παρα¬ 
κολούθησης και Παραλαβής για το Έργο: «Πλη¬ 
ροφοριακό Σύστημα Οικονομικών Υπηρεσιών και 
Διοίκησης της Γενικής Γραμματείας Επικοινωνί¬ 
ας- Γ ενικής Γ ραμματείας Ενημέρωσης. 8 


31 Αυγούστου 2006 

ΑΠΟΦΑΣΕΙ Σ 

Αριθμ. 2/35356/0022 (1) 

Τροποποίηση απόφασης καθορισμού αποδοχών του 
Δ/ντή του Εθνικού Κέντρου Βιβλίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ 

Έχοντας υπόψη: 

1- Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

β) Του άρθρου 9 του ν. 2273/1994 (ΦΕΚ Α' 233) «Εθνικό θέ¬ 
ατρο, Κρατικό θέατρο Β. Ελλάδας και άλλες διατάξεις». 

2. - Την υπ’ αριθμ. 2016759/1654/0022/12.4.1995 κοινή 
υπουργική απόφαση με την οποία καθορίσθηκαν οι απο¬ 
δοχές του Δ/ντή του Εθνικού Κέντρου Βιβλίου, όπως τρο¬ 
ποποιήθηκε με τις υπ’ αριθμ. 2046553/5164/0022/ 26.9.1995 
και 2086093/9521/0022/ 21.1.1999 και 2/21070/0022/27.4.2001 
όμοιες αποφάσεις. 

3. - Την υπ’ αριθμ. 37930/ΔΙΟΕ/1264/14.10.2005 (ΦΕΚ ΒΊ432) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

4. - Τα υπ’ αριθμ. 12993/8.5.2006 και 13060/30.5.2006 
έγγραφα του Εθνικού Κέντρου Βιβλίου. 

5. - Το γεγονός ότι από την απόφαση αυτή, προκαλεί- 
ται δαπάνη ύψους σαράντα χιλιάδων διακοσίων τριάντα 
πέντε ουίΌ και εβδομήντα επτά λεπτών (40.235,77 ουίΌ), 
για το τρέχον οικονομικό έτος και εξήντα έξι χιλιάδων 
διακοσίων εβδομήντα ουίΌ και εξήντα οκτώ λεπτών 
(66.270,68) για κάθε ένα από τα επόμενα οικονομικά έτη, 
που θα βαρύνει τον συνολικό ετήσιο προϋπολογισμό του 
Εθνικού Κέντρου Βιβλίου, αποφασίζουμε: 

1- Τροποποιούμε την υπ’ αριθμ. 2016759/1654/0022/12.4.1 
995 κοινή υπουργική απόφαση, όπως ισχύει, με την οποία 
καθορίσθηκαν οι αποδοχές του Δ/ντή του Εθνικού Κέ¬ 
ντρου Βιβλίου (ΝΠΙΔ που εποπτεύεται από το ΥΠ.ΠΟ.) και 
καθορίζουμε τις μηνιαίες αποδοχές αυτού στο ποσό των 
τεσσάρων χιλιάδων εκατόν εννέα ευρώ (4.109,00 €). 

2.- Κατά τα λοιπά ισχύει η ανωτέρω τροποποιούμενη 
απόφαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθμ. Φ6.91/16026/858 (2) 

α) Τροποποίηση της άδειας λειτουργίας για συμπλή¬ 
ρωση δραστηριότητας (ανασυσκευασία ιατροτεχνο- 
λογικών προϊόντων και συμπληρωμάτων διατροφής) 
του εργοστασίου παραγωγής φαρμακευτικών, κτη¬ 
νιατρικών και καλλυντικών προϊόντων της ΦΑΜΑΡ 
ΑΒΕ που εδρεύει στο 48° χλμ. της Νέας Εθνικής 
Οδού Αθηνών - Λαμίας του Δήμου Αυλώνα του Νο¬ 
μού Αττικής, β) Τροποποίηση και παράταση της άδει¬ 
ας εγκατάστασης του παραπάνω εργοστασίου για 
κτηριακό εκσυγχρονισμό. 

ΟΙ ΥΠΟΥΡΓΟΙ ΑΝΑΠΤΥΞΗΣ - ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις των νόμων 3325/2005, 6422/1934, του 
ν.δ. 1150/1949, του από 15.10.1922 β.δ/τος, του από 16.3.1950 
β.δ. όπως τροποποιήθηκε και συμπληρώθηκε με το από 
24.11.53 όμοιο, του ν.δ. 96/2.8.1973 και του π.δ. 396/1989 
(ΦΕΚ 172/Α/16.6.1989) για τον Οργανισμό της Γενικής 
Γραμματείας Βιομηχανίας και του π.δ. 182 (ΦΕΚ 230/ 
Α/19.9.2005). 

2. Την υπ’ αριθμ. 33361/5.9.1991 (ΦΕΚ 703/Β/5.9.1991) κοι¬ 
νή υπουργική απόφαση άρθρο 12 παρ. 13 «Μεταβίβαση 
εξουσίας υπογραφής σύμφωνα με το άρθρο 7 παρ. 1 
του ν. 1943/1991». 

3. Τις κοινές αποφάσεις των Υπουργών Βιομηχα¬ 
νίας και Ενέργειας και Κοινωνικών Υπηρεσιών με αριθμό 
36269/1179/15.1.74 και υπ’ αριθμ. Α6/19829/1978. 

4. Το υπ’ αριθμ. 27/29.1.1996 (ΦΕΚ 19/Α/1.2.1996) προε¬ 
δρικό διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. και Τεχνολογίας και Εμπορίου 
στο Υπουργείο Ανάπτυξης». 

5. Την υπ’ αριθμ. 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης για μεταβίβαση 
εξουσιοδότησης υπογραφής στο Γ ενικό Δ/ντή Στήριξης 
της Βιομηχανίας, την υπ’ αριθμ. Δ15/Α/Φ19/4040/24.2.2006 
(ΦΕΚ 249/Β/27.2.2006) υπουργική απόφαση, την υπ’ αριθμ. 
Δ15/Α/Φ19/οικ.4505/7.3.2006 (ΦΕΚ 277/Β/7.3.2006) υπουρ¬ 
γική απόφαση, την υπ’ αριθμ. Φ.2/Οικ.8388/1997 (ΦΕΚ 
513/Β/20.4.2006) υπουργική απόφαση, την υπ’ αριθμ. Φ2./ 
Οικ.8387/1996 (ΦΕΚ 513/Β/20.4.2006) υπουργική απόφα¬ 
ση και την υπ’ αριθμ. ΔΥ3-4α/Π.οικ.140550/2005 (ΦΕΚ 
Β/1845/2005) απόφαση του Υπ. Υγείας για μεταβίβαση 
αρμοδιοτήτων και δικαιωμάτων υπογραφής στους Γ ε¬ 
νικούς Γραμματείς, Δ/ντές και Ανώτερους Υπαλλήλους 
του Υπουργείου Υγείας και Κοινωνικής Αλληλεγγύης, 
καθώς και τους νόμους: ν. 3172/2003 (ΦΕΚ Α'/197), ν. 
3370/2005 (ΦΕΚ Α'/176) και το π.δ. 95/2000. 

6. Την υπ’ αριθμ. Φ6.91/19204/1453/12.11.2004 (ΦΕΚ 1725/ 
Β/22.11.2004) κοινή υπουργική απόφαση, με την οποία 
χορηγήθηκε άδεια λειτουργίας λόγω μηχανολογικού 
εκσυγχρονισμού διάρκειας έξι (6) ετών για μηχανήματα 
ισχύος 818,02 ΗΡ και 140,3 Κ \Ν και άδεια εγκατάστα¬ 


σης λόγω κτηριακού εκσυγχρονισμού διάρκειας ενός 
(1) έτους στο εν λόγω εργοστάσιο. 

7. Αίτηση της ΦΑΜΑΡ ΑΒΕ από 6.10.2005 για: 

α) Τροποποίηση και παράταση της άδειας εγκατάστα¬ 
σης λόγω κτηριακού εκσυγχρονισμού του εργοστασίου 
της παραγωγής φαρμακευτικών, κτηνιατρικών και καλ¬ 
λυντικών προϊόντων που εδρεύει στο 48° χλμ. της Νέας 
Εθνικής Οδού Αθηνών - Λαμίας του Δήμου Αυλώνα του 
Νομού Αττικής. 

β) Τροποποίηση της άδειας λειτουργίας του παρα¬ 
πάνω εργοστασίου για συμπλήρωση δραστηριότητας 
για ανασυσκευασία ιατροτεχνολογικών προϊόντων και 
συμπληρωμάτων διατροφής. 

8. Τα σχεδιαγράμματα που έχουν υποβληθεί με την 
παρούσα αίτηση, καθώς και τα λοιπά δικαιολογητικά 
στοιχεία. 

9. Την από 24.1.2006 εισήγηση της Υπηρεσίας μας και 
την γνωμάτευση του Ε.Ο.Φ. υπ’ αριθμ. 14975/14.3.2006, 
αποφασίζουμε: 

1. Τροποποιούμε την απόφασή μας για άδεια λειτουργί¬ 
ας - εγκατάστασης υπ’ αριθμ. Φ6.91/19204/1453/12.11.2004 
(ΦΕΚ 1725/Β/22.11.20 04) του εργοστασίου παραγωγής 
φαρμακευτικών, κτηνιατρικών και καλλυντικών προϊ¬ 
όντων της ΦΑΜΑΡ ΑΒΕ που εδρεύει στο 48° χλμ. της 
Νέας Εθνικής Οδού Αθηνών - Λαμίας του Δήμου Αυλώνα 
του Νομού Αττικής: 

α. Για την άδεια λειτουργίας, ως προς την συμπλήρω¬ 
ση δραστηριότητας για την ανασυσκευασία ιατροτεχνο- 
λογικών προϊόντων και συμπληρωμάτων διατροφής. 

β. Γ ια την άδεια εγκατάστασης, ως προς την χρονική 
της διάρκεια την οποία παρατείνουμε για άλλα τρία (3) 
χρόνια και ως προς τα σχεδιαγράμματα που θεωρήθη¬ 
καν με την παρούσα απόφαση. 

γ. Κατά τα λοιπά εξακολουθεί να ισχύει η άδεια λει¬ 
τουργίας - εγκατάστασης υπ’ αριθμ. Φ6.91/19204/1453/ 
12.11.2004 (ΦΕΚ 1725/Β/22.11.2004) με τους όρους και πε¬ 
ριορισμούς που αυτή περιλαμβάνει. 

2. Να τηρείται η μελέτη των περιβαλλοντικών επι¬ 
πτώσεων και οι περιβαλλοντικοί όροι της απόφασης 
έγκρισης υπ’ αριθμ. ΠΕΧΩ 965/ Φ.περιβ.9/2005/24.3.2005 
της Δ/νσης ΠΕΧΩ της Περιφέρειας Αττικής και να ανα¬ 
νεώνονται πριν από την λήξη τους διαφορετικά αίρεται 
ισχύς της παρούσας απόφασης. 

3. Να τηρούνται οι όροι, οι προδιαγραφές και οι πε¬ 
ριορισμοί της εγκεκριμένης μελέτης επεξεργασίας 
και διάθεσης αποβλήτων σύμφωνα με το υπ’ αριθμ. 
4453/12.5.1997 έγγραφο του Τμήματος Υγειονομικού 
Ελέγχου της Δ/νσης Υγείας και Δημόσιας Υγιεινής της 
Νομαρχιακής Αυτοδιοίκησης Ανατολικής Αττικής και 
να προσκομισθεί η αντίστοιχη άδεια διάθεσης υγρών 
αποβλήτων. 

4. Μετά το πέρας του κτηριακού εκσυγχρονισμού να 
προσκομισθεί νέο πιστοποιητικό πυροπροστασίας που 
να καλύπτει τα νέα οικοδομήματα διαφορετικά δεν θα 
εκδοθεί νέα συνολική άδεια λειτουργίας της μονάδας. 

5. Μετά το πέρας του κτηριακού εκσυγχρονισμού να 
προσκομισθεί η τροποποίηση της οικοδομικής άδειας 
υπ’ αριθμ. 327/22.4.2005 του Πολεοδομικού Γραφείου 
Καπανδριτίου διαφορετικά δεν θα εκδοθεί νέα συνολική 
άδεια λειτουργίας της μονάδας. 

6. Η συμπλήρωση δραστηριότητας πρέπει να πραγ¬ 
ματοποιείται με τον υπάρχοντα μηχανολογικό εξοπλι¬ 
σμό. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Η παρούσα άδεια μεταβιβάζεται μόνο με έγκριση 
των Υπουργείων Ανάπτυξης και Υγείας και Κοιν. Αλλη¬ 
λεγγύης. Χωρίς αυτήν την έγκριση, η εγκατάσταση δεν 
μπορεί να λειτουργήσει στο όνομα Φυσικού η Νομικού 
Προσώπου άλλου εκτός του ανωτέρω αναφερομένου. 

8. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωση. 

Η ισχύς της παρούσας απόφασης αρχίζει, από την ημέρα 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 
Με εντολή Υπουργών 

Ο Γενικός Γραμματέας 
Ο Γ ενικός Διευθυντής Δημόσιας Υγείας του 
Στήριξης Βιομηχανίας του Υπουργείου Υγείας και 

Υπουργείου Ανάπτυξης Κοινωνικής Αλληλεγγύης 

Κ. ΒΛΑΧΟΥΔΗΣ Μ. ΤΖΑΦΕΡΗΣ 

-♦- 

Αριθμ. οικ 4756/Α331 (3) 

Έγκριση χορήγησης Στεγαστικής Συνδρομής σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 8ης Ιανουάριου 2006 σε 
περιοχές της Νομαρχίας Πειραιά και των Νομών Λα¬ 
κωνίας και Χανίων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ.. και ρυθμίσεως 
ετέρων τινών συναφών θεμάτων» που κυρώθηκε με το 
ν. 867/1979 (ΦΕΚ Α' 24). 

2. Τις διατάξεις του ν. 1190/1981 (ΦΕΚ 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων», όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες δι¬ 
ατάξεις» (ΦΕΚ 123/Α/17.6.1996). 

3. Τις διατάξεις της παραγράφου 3, του άρθρου 1 του 
ν. 1283/1982 (ΦΕΚ Α'81) «Για την προθεσμία υποβολής 
αιτήσεων δανειοδότησης των σεισμοπλήκτων και ρύθ¬ 
μιση άλλων θεμάτων». 

4. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

5. Την υπ’ αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Τις διατάξεις του άρθρου 22 του ν. 2362 «Περί Δη¬ 
μοσίου Λογιστικού ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.1995). 

7. Τα αντίστοιχα ενάριθμα έργα της ΣΑΕ 069 του 
Προγράμματος Δημοσίων Επενδύσεων. 


8. Το π.δ. 121/2004 (ΦΕΚ 84/Α/10.3.2004) για τον διορι¬ 
σμό των Υπουργών και Υφυπουργών. 

9. Το π.δ. 81/2002 (ΦΕΚ 57/Α/21.3.2002) για συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

10. Την υπ’ αριθμ. 449/Α32/27.3.2006 (ΦΕΚ 412/Β/5.4.2006) 
κοινή απόφαση «Οριοθέτηση περιοχών και πιστωτικές 
διευκολύνσεις για την αποκατάσταση των ζημιών από το 
σεισμό της 8ης Ιανουάριου 2006 σε περιοχές της Νομαρ¬ 
χίας Πειραιά και των Νομών Λακωνίας και Χανίων» των 
Υπουργών Οικονομίας και Οικονομικών και ΠΕ.ΧΩ.Δ.Ε. και 
του Υφυπουργού Οικονομίας και Οικονομικών σύμφωνα 
με την οποία θα καθορίζονται ονομαστικά με απόφαση 
του Υπουργού ΠΕ.ΧΩ.Δ.Ε. οι σεισμόπληκτοι δικαιούχοι 
Στεγαστικής Συνδρομής. 

11. Τις αιτήσεις που υπέβαλαν οι σεισμόπληκτοι για 
την εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους σε περιοχές της 
Νομαρχίας Πειραιά και των Νομών Λακωνίας και Χανίων, 
αποφασίζουμε: 

Την έγκριση χορήγησης Στεγαστικής Συνδρομής 
στους ακόλουθους σεισμόπληκτους του Ν. Χανίων: 

1) ΔΗΜΟ ΜΥΘΗΜΝΗΣ 
α) Δ.Δ. ΔΡΑΠΑΝΙΑ 

Καλαμαράκη Στέφανο του Γεωργίου 
β) Δ.Δ. ΚΑΛΟΥΔΙΑΝΩΝ 
Τουλουπάκη Στυλιανό του Δημητρίου 
γ) Δ.Δ. ΒΟΥΛΓΑΡΩ 

Μαρακάκη Αντώνιο του Μιχαήλ, Μαρακάκη Μιχαήλ 
του Αντωνίου 

2) ΔΗΜΟ ΚΡΥΟΝΕΡΙΔΑΣ 

α) Δ.Δ. ΜΑΖΗΣ (ΟΙΚ. ΒΡΥΣΕΣ) 

Λιονουδάκη Χρήστο του Εμμανουήλ 
β) Δ.Δ. ΑΛΙΚΑΜΠΟΥ 

Παπαδογεωργακάκη Διαμαντία του Παναγιώτου σύζ. 
Σταύρου Ντουράκη 

3) ΔΗΜΟ ΚΟΛΥΜΒΑΡΙΟΥ 

α) Δ.Δ. ΚΑΡΩΝ (ΟΙΚ. ΒΑΣΙΛΙΑΝΑ) 

Μουντάκη Γεωργία του Αντωνίου σύζ. Νικολάου Ντο- 
κάκη 

4) ΔΗΜΟ ΜΟΥΣΟΥΡΩΝ 
α) Δ.Δ. ΒΑΤΟΛΑΚΚΟΥ 
Κατσουλάκη Νικόλαο του Μιχαήλ 
β) Δ.Δ. ΚΑΡΑΝΟΥ 

Καλφάκη Ιωάννη του Παναγιώτη 
Υ) Δ.Δ. ΚΟΥΦΟΥ 

Σερβάκη Ελευθέριο του Εμμανουήλ 

5) ΔΗΜΟ ΚΙΣΣΑΜΟΥ 
α) Δ.Δ. ΓΡΑΜΒΟΥΣΗΣ 
Δημοτικό Σχολείο Κουτουφιανών 
β) Δ.Δ. ΚΑΛΛΕΡΓΙΑΝΩΝ 
Δημοτικό Σχολείο 

γ) Δ.Δ. ΠΛΑΤΑΝΟΥ 
Δημοτικό Σχολείο 
δ) Δ.Δ. ΚΙΣΣΑΜΟΥ 
1° Νηπιαγωγείο 

6) ΔΗΜΟ ΑΡΜΕΝΩΝ 
α) Δ.Δ. ΑΡΜΕΝΩΝ 

β) Τσουβαλάκη Γεώργιο του Νικολάου 
β) Α.Α. ΜΑΧΑΙΡΩΝ 
Βλαζάκη Παύλο του Ιωάννη 

7) ΔΗΜΟ ΚΕΡΑΜΕΙΩΝ 

α) Α.Α. ΔΡΑΚΩΝΑΣ 

Μιχάκη Αντώνιο του Αντωνίου 

8) ΔΗΜΟ ΘΕΡΙΣΟΥ 

α) Α.Α. ΠΕΡΙΒΟΛΙΩΝ ΚΥΔΩΝΙΑΣ 

Σιγιολτζάκη Αργυρώ του Εμμανουήλ 

Από τις διατάξεις της απόφασης αυτής δεν προκα- 
λείται πρόσθετη δαπάνη σε βάρος του Κρατικού Προ¬ 
ϋπολογισμού, γιατί έχει προβλεφθεί στην υπ’ αριθμ. 
449/Α32/27.3.2006 (ΦΕΚ 412/Β/5.4.2006) κοινή απόφαση 
των Υπουργών Οικονομίας και Οικονομικών και ΠΕ.ΧΩ. 
Δ.Ε. και του Υφυπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 28 Ιουλίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. οικ.4577/Α321 (4) 

Προθεσμίες και διαδικασία χορήγησης στεγαστικής συν¬ 
δρομής για επισκευή, ανακατασκευή και αυτοστέγαση 
κτισμάτων που επλήγησαν από τις πλημμύρες τις 25 ης 
Νοεμβρίου 2005 σε περιοχές της Νήσου Λέσβου, του 
Δεκεμβρίου 2005 και Ιανουάριου 2006 σε περιοχές του 
Ν. Θεσπρωτίας και του Ν. Πρέβεζας. 

Ο ΥΠΟΥΡΓΟΣ 

ΠΕΡΙΒΑΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξεως Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών εκ σεισμών 1978 εις πε¬ 
ριοχή Βορ. Ελλάδος κ.λπ. και ρυθμίσεως ετέρων τινών 
συναφών θεμάτων» που κυρώθηκε με το νόμο 867/1979 
(Φ.Ε.Κ. 24/Α77.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Τις διατάξεις της παρ. 2 του ν. 1283/1982 (ΦΕΚ 114/ 
Α/17.9.1982) για τις προθεσμίες υποβολής αιτήσεων δα¬ 
νειοδότησης των σεισμοπλήκτων κ.λπ. σύμφωνα με τις 
οποίες εξουσιοδοτείται ο Υπουργός Δ.Ε. να ορίζει προ¬ 
θεσμία για την υποβολή ή συμπλήρωση δικαιολογητικών, 
των εμπρόθεσμων αιτήσεων, για τη χορήγηση στεγα- 
στικής συνδρομής προς αποκατάσταση των ζημιών από 
τους σεισμούς, πέραν της οποίας οι δικαιούχοι χάνουν 
το δικαίωμα δανειοδότησης. 

4. Την ΟΙΚ/1061 /Α345/5.2.2002 (Ορθή επανάληψη 27.2.2002) 
απόφαση Υφυπουργού ΠΕΧΩΔΕ «Προθεσμία υποβολής 
ενστάσεων κατά Πράξεων των Τ ομέων και Γ ραφείων 
Αποκατάστασης Σεισμοπαθών- Πλημμυροπαθών κλπ. και 
αιτήσεων για επανεξέταση κτιρίων». 

5. Το π.δ. 69/1988 «περί Οργανισμού της ΓΓΔΕ του 
ΥΠΕΧΩΔΕ». 

6. Την υπ’ αριθμ. Δ16α/04/773/29.11.199 0 κοινή απόφαση 
Υπουργού Προεδρίας Κυβερνήσεως και Αν. Υπουργού 
ΠΕΧΩΔΕ., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 


7. Το προεδρικό διάταγμα 121/2004 (ΦΕΚ 84/Α/10.3.2004) 
για το διορισμό των Υπουργών και Υφυπουργών. 

8. Την υπ’ αριθμ. 6172/05/Α32/3.4.2006 (ΦΕΚ 478/ 
Β/17.4.2006) κοινή απόφαση των Υπουργών Οικονομίας 
και Οικονομικών και ΠΕ.ΧΩ.Δ.Ε. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την απο¬ 
κατάσταση των ζημιών από τις πλημμύρες της 25ης 
Νοεμβρίου 2005 σε περιοχές της Νήσου Λέσβου». 

9. Την υπ’ αριθμ. οικ. 1872/Α32/3.4.2006 (ΦΕΚ 478/ 
Β/7.4.2006) κοινή απόφαση των Υπουργών Οικονομίας 
και Οικονομικών και ΠΕ.ΧΩ.Δ.Ε. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα «Οριοθέτηση 
περιοχών και πιστωτικές διευκολύνσεις για την απο¬ 
κατάσταση των ζημιών από τις πλημμύρες του Δεκεμ¬ 
βρίου 2005 και του Ιανουάριου 2006 σε περιοχές Νομών 
Θεσπρωτίας και Πρέβεζας», αποφασίζουμε: 

Α. ΠΡΟΘΕΣΜΙΕΣ 

1. Οι ενδιαφερόμενοι, προκειμένου να δανειοδοτηθούν, 
θα πρέπει να υποβάλουν αίτηση για το χαρακτηρισμό 
του κτίσματος συνοδευόμενη από τίτλους ιδιοκτησίας 
(σε φωτοαντίγραφα εις διπλούν, εκ των οποίων το ένα 
αντίγραφο επικυρωμένο), φωτογραφίες του ακινήτου 
και τοπογραφικό διάγραμμα ή οδοιπορικό σκαρίφημα. 
Η προθεσμία για την υποβολή της εν λόγω αίτησης 
είναι ένα (1) έτος και καθορίζεται από την ημερομηνία 
δημοσίευσης στην εφημερίδα της Κυβερνήσεως, της 
κοινής υπουργικής απόφασης με την οποία οριοθετή- 
θηκε η περιοχή. 

2. Μετά τη διενέργεια αυτοψίας στο πληγέν κτίσμα 
από μηχανικούς της αρμόδιας Υπηρεσίας, εκδίδεται πό¬ 
ρισμα με το χαρακτηρισμό του κτίσματος. 

3. Το πόρισμα με το χαρακτηρισμό του κτίσματος 
θα παραλαμβάνεται αυτοπροσώπως από τους εν¬ 
διαφερομένους ή από εξουσιοδοτημένο εκπρόσωπο 
τους αφού προηγουμένως ενημερωθούν τηλεφωνικά. 
Τα πορίσματα που τυχόν δεν παραληφθούν μετά την 
πάροδο δεκαπέντε (15) ημερών θα αποστέλλονται τα¬ 
χυδρομικούς με απόδειξη παραλαβής. 

4. Οι ενδιαφερόμενοι προκειμένου να τους χορηγηθεί 
Στεγαστική Συνδρομή (Σ.Σ.) υποχρεούνται να καταθέ¬ 
σουν στην αρμόδια Υπηρεσία: 

α) Εντός ενός (1) έτους, αίτηση με τα απαιτούμενα 
δικαιολογητικά (όπως καθορίζονται παρακάτω) καθώς 
και πλήρη φάκελο μελέτης επισκευής, εφόσον πρόκειται 
για επισκευάσιμο κτίσμα προκειμένου να εκδοθεί άδεια 
επισκευής. Ο φάκελος της μελέτης επισκευής θα περι¬ 
λαμβάνει τα στοιχεία που αναφέρονται στην απόφαση 
καθορισμού ελάχιστων υποχρεωτικών απαιτήσεων για 
τη σύνταξη μελετών αποκατάστασης. 

β) Εντός έξι (6) μηνών, αίτηση με τα απαιτούμενα 
δικαιολογητικά (όπως καθορίζονται παρακάτω), προκει¬ 
μένου να χορηγηθεί Βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Αποπε¬ 
ράτωση, εφόσον πρόκειται για κατεδαφιστέο κτίσμα. 

Η έναρξη της προαναφερόμενης προθεσμίας καθο¬ 
ρίζεται από την ημερομηνία παραλαβής του σχετικού 
πορίσματος. 

Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Σ.Σ. οι αιτήσεις θα τίθενται στο Αρχείο. 

5. Για τις περιπτώσεις που οι ενδιαφερόμενοι επιθυμούν 
τη χορήγηση Σ.Σ. για την επισκευή του κτίσματος χωρίς 
να έχει προηγηθεί η έκδοση πορίσματος χαρακτηρισμού 
του, θα πρέπει να υποβάλλουν αίτηση με τα απαιτούμενα 
δικαιολογητικά (όπως καθορίζονται παρακάτω) και πλή¬ 
ρη φάκελο μελέτης επισκευής, προκειμένου να εκδοθεί 
άδεια επισκευής. Ο φάκελος της μελέτης επισκευής θα 
περιλαμβάνει τα στοιχεία που αναφέρονται στην από¬ 
φαση καθορισμού ελάχιστων υποχρεωτικών απαιτήσε¬ 
ων για τη σύνταξη μελετών αποκατάστασης. Η αίτηση 
αυτή θα πρέπει να υποβληθεί στην αρμόδια Υπηρεσία 
εντός ενός (1) έτους από την ημερομηνία δημοσίευσης 
της κοινής υπουργικής απόφασης με την οποία οριο- 
θετήθηκε η περιοχή. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ (Σ.Σ.) 

I. ΑΝΑΚΑΤΑΣΚΕΥΗ 

Η Σ.Σ για ανακατασκευή χορηγείται σε τρία στάδια: 

1° στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία 
αίτηση χορήγησης Σ.Σ. για ανακατασκευή συνοδευόμενη 
από τα ακόλουθα δικαιολογητικά: 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου. 

2. Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή 
τοπογραφικό διάγραμμα. 

3. Πιστοποιητικό ιδιοκτησίας από το Υποθηκοφυλα¬ 
κείο 

4. Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο: 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το κτί¬ 
ριο από την πλημμύρα της.στο Δήμο. 

.Νομού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας της... 


γ) Επιθυμώ η δωρεάν κρατική αρωγή να μου δο¬ 
θεί για το κτίσμα μου που κρίθηκε κατεδαφιστέο με 
το υπ’ αρ.πόρισμα και βρί¬ 
σκεται . 

δ) Τα στοιχεία του κατόχου του ακινήτου την ημέρα 

του συμβάντος ήταν. 

ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

5. Υπεύθυνη δήλωση του ν. 1599/1986 του προκα- 
τόχου του ακινήτου (στις περιπτώσεις που το ακί 
νητο έχει μεταβιβαστεί μετά την ημερομηνία του συμ¬ 
βάντος) με το παρακάτω κείμενο: 

Δεν έχω πάρει άλλο άτοκο δάνειο από άλλο φο¬ 
ρέα για το ίδιο ακίνητο λόγω των βλαβών που υπέ 

στη το κτίριο από την πλημμύρα της. 

.στο Δήμο. 

.Νομού.ού 

τε δωρεάν κρατική αρωγή για το ίδιο ή άλλο ακί¬ 
νητο που έχει πληγεί από το προαναφερόμενο συμ 
βάν. 

6. Φωτοτυπία αστυνομικής ταυτότητας 

7. Οικοδομική άδεια του πληγέντος κτίσματος. Στις 
περιπτώσεις που δεν υπάρχει οικοδομική άδεια απαιτεί¬ 
ται βεβαίωση από την αρμόδια Υπηρεσία ότι το πληγέν 


κτίσμα δεν βρίσκεται σε Αιγιαλό ή Δασική ή Δημόσια 
έκταση ή Ρέμα ή ότι εξαιρείται της κατεδάφισης. 

8. Φωτογραφίες του πληγέντος κτίσματος. 

Από τα προαναφερόμενο δικαιολογητικά τα 2,3,4 και 
5 υποβάλλονται εις διπλούν. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Ανακατασκευή. Στην υπόψη Βεβαίωση καθορίζεται το 
ύψος της Στεγαστικής Συνδρομής (το ποσό του άτοκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

Με τη Βεβαίωση Καθορισμού Στεγαστικής Συνδρομής 
για Ανακατασκευή ο ενδιαφερόμενος πρέπει να υπο¬ 
βάλλει, στην αρμόδια Πολεοδομία, μελέτη προκειμένου 
να εκδοθεί άδεια ανέγερσης νέου κτίσματος. Η υπόψη 
μελέτη πρέπει να κατατεθεί στην αρμόδια Πολεοδομία 
εντός ενός (1) έτους οπό την ημερομηνία έκδοσης της 
σχετικής Βεβαίωσης προκειμένου να μη χάσει ο ενδιαφε¬ 
ρόμενος το δικαίωμα δανειοδότησης. 

2° στάδιο: Χορήγηση Έγκρισης Σ.Σ. 

Για τη χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 
μηνών από την ημερομηνία έκδοσης της οικοδομικής 
αδείας του νέου κτίσματος, αίτηση συνοδευόμενη από 
τα ακόλουθα δικαιολογητικά: 

α) Θεωρημένο αντίγραφο της νέας οικοδομικής αδεί¬ 
ας (εις διπλούν). 

β) Μία σειρά εγκεκριμένων σχεδίων (αρχιτεκτο¬ 
νικά σχέδια και σχέδια ξυλοτύπων), ακριβή φωτοα¬ 
ντίγραφα. 

Σε περίπτωση που ο δικαιούχος χτίζει σε άλλη θέση 
(από αυτή που βρισκόταν το πληγέν κτίσμα) πρέπει να 
προσκομίσει τίτλους ιδιοκτησίας (νόμιμα επικυρωμέ¬ 
νους) και πιστοποιητικό ιδιοκτησίας από το Υποθηκο¬ 
φυλακείο, του νέου οικοπέδου (εις διπλούν). 

Η Έγκριση αυτή κοινοποιείται στο Πιστωτικό Ίδρυ¬ 
μα, που επιλέγει ο ενδιαφερόμενος και με το οποίο 
συνάπτει τη δανειστική σύμβαση, προκειμένου να του 
χορηγηθεί από το Πιστωτικό Ίδρυμα το 1/2 του αναλο- 
γούντος δανείου και από την Υπηρεσία το σύνολο της 
δωρεάν κρατικής αρωγής. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

3° στάδιο: Χορήγηση Βεβαίωσης Προόδου Εργασιών 

Μετά την περαίωση των εργασιών που αναγράφονται 
σε σχετική παράγραφο της κοινής υπουργικής από¬ 
φασης στην οποία καθορίζονται οι πιστωτικές διευκο¬ 
λύνσεις και σε χρονικό διάστημα όχι μεγαλύτερο των 
τεσσάρων (4) ετών από την χορήγηση της α' δόσης 
της Σ.Σ., υποβάλλεται στην αρμόδια Υπηρεσία, από το 
δικαιούχο, αίτηση για χορήγηση Βεβαίωσης Προόδου 
εργασιών με τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστοί 

β) Φωτογραφίες όψεων του νέου κτίσματος 

Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί Βεβαίωση προόδου 
εργασιών, απαιτείται η διενέργεια αυτοψίας από μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η βεβαίωση 

αυτή κοινοποιείται στο Πιστωτικό Ίδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο 1/2 του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση Περαίωσης 
Εργασιών Ανακατασκευής ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος, 
στην αρμόδια Υπηρεσία, η οποία μετά τη διενέργεια 
αυτοψίας χορηγεί τη σχετική Βεβαίωση. 

II. ΑΠΟΠΕΡΑΤΩΣΗ 

1° στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία, 
αίτηση χορήγησης Σ.Σ. για αποπεράτωση, συνοδευόμε- 
νη από τα δικαιολογητικά που προαναφέρθηκαν στο 
πρώτο στάδιο της ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αποπεράτωση. Στην υπόψη Βεβαίωση καθορίζεται το 
ύψος της Στεγαστικής Συνδρομής (το ποσό του άτοκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

2° στάδιο: Χορήγηση Έγκρισης Σ.Σ. 

Για την χορήγηση Έγκρισης Σ.Σ. ο δικαιούχος υποχρε- 
ούται να υποβάλλει στην αρμόδια Υπηρεσία, εντός τριών 
(3) μηνών από την ημερομηνία έκδοσης της Βεβαίωσης 
Καθορισμού Σ.Σ. για αποπεράτωση, αίτηση συνοδευό- 
μενη από τα ακόλουθα δικαιολογητικά: 

α) Θεωρημένο αντίγραφο της οικοδομικής αδείας του 
προς αποπεράτωση κτίσματος (εις διπλούν). 

β) Μία σειρά εγκεκριμένων σχεδίων (αρχιτεκτονικά 
σχέδια και σχέδια ξυλοτύπων). 

γ) Πίνακα υπολειπομένων εργασιών και προϋπολογι¬ 
σμού, συμπληρωμένο και υπογεγραμμένο από ιδιώτη 
μηχανικό (εις διπλούν) (επισυναπτόμενο έντυπο). 

δ) Συμβόλαιο ιδιοκτησίας του προς αποπεράτωση 
κτίσματος, νόμιμα επικυρωμένο, συνοδευόμενο από 
οδοιπορικό σκαρίφημα ή τοπογραφικό διάγραμμα (εις 
διπλούν). 

ε) Πιστοποιητικό ιδιοκτησίας από το Υποθηκοφυλα¬ 
κείο (εις διπλούν). 

Στην περίπτωση που η οικοδομική άδεια του προς 
αποπεράτωση κτίσματος δεν είναι σε ισχύ, ο ενδιαφε¬ 
ρόμενος πρέπει να υποβάλλει στην αρμόδια Πολεοδομία 
αίτηση για την αναθεώρηση της εντός τριών (3) μηνών 
από την έκδοση της Βεβαίωσης Καθορισμού Σ.Σ. Μετά 
την αναθεώρηση της άδειας πρέπει να υποβληθεί, εντός 
τριών (3) μηνών, αίτηση με τα απαιτούμενα δικαιολογη- 
τικά του 2 ου σταδίου αποπεράτωσης, για την έγκριση 
της Σ.Σ.. 

Μετά τον έλεγχο των δικαιολογητικών χορηγείται 
Έγκριση Σ.Σ. για Αποπεράτωση. 

Η Έγκριση αυτή κοινοποιείται στο Πιστωτικό Ίδρυ¬ 
μα, που επιλέγει ο ενδιαφερόμενος και με το οποίο 
συνάπτει τη δανειστική σύμβαση, προκειμένου να του 
χορηγηθεί από το ΠιστωτικόΊδρυμα το ΧΑ του αναλο- 
γούντος δανείου και από την Υπηρεσία το σύνολο της 
δωρεάν κρατικής αρωγής. 

Στην περίπτωση που η απαιτούμενη δαπάνη των υπο- 
λειπομένων εργασιών όπως προκύπτει από τον πίνακα, 
[δικαιολογητικά (γ)], είναι μικρότερη από το ποσό της 
Σ.Σ., που καθορίζεται στο πρώτο στάδιο, τότε εγκρίνεται 
ποσό Σ.Σ. ίσο με την απαιτούμενη δαπάνη. 


• Επισημαίνεται ότι απαιτείται η κατεδάφιση του 
πληγέντος κτίσματος σύμφωνα με τις παραγρά 
φους 6, 7 και 8 του κεφαλαίου «Γ. Λοιπά Θέματα.» της 
παρούσας απόφασης. 

3° στάδιο: Χορήγηση Βεβαίωσης Προόδου Εργασιών 

Μετά την εκτέλεση ποσοστού 75% των υπολειπόμε- 
νων εργασιών που αναγράφονται στον πίνακα [δικαιο- 
λογητικό (γ)] που κατατέθηκε στο προηγούμενο στάδιο 
και σε χρονικό διάστημα όχι μεγαλύτερο των τεσσάρων 
(4) ετών από τη χορήγηση της α' δόσης της Σ.Σ., υπο¬ 
βάλλεται στην αρμόδια Υπηρεσία από το δικαιούχο, 
αίτηση για χορήγηση Βεβαίωσης Προόδου εργασιών 
συνοδευόμενη από τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστοί και 
το ποσοστό που αντιπροσωπεύουν στο σύνολο των 
εργασιών. 

β) Φωτογραφίες όψεων του κτίσματος 

Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί Βεβαίωση προόδου 
εργασιών, απαιτείται η διενέργεια αυτοψίας από μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η Βεβαίωση 
αυτή κοινοποιείται στο ΠιστωτικόΊδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο 1/2 του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση περαίωσης 
εργασιών αποπεράτωσης ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος 
στην αρμόδια Υπηρεσία, η οποία μετά τη διενέργεια 
αυτοψίας χορηγεί τη σχετική Βεβαίωση. 

II. ΑΥΤΟΣΤΕΓΑΣΗ 

Η στεγαστική συνδρομή για αυτοστέγαση χορηγείται 
σε δύο στάδια: 

1° στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία 
αίτηση χορήγησης Σ.Σ. για αυτοστέγαση με τα δικαιο- 
λογητικά που προαναφέρθηκαν στο πρώτο στάδιο της 
ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αυτοστέγαση. Στην υπόψη Βεβαίωση καθορίζεται το 
ύψος της Στεγαστικής Συνδρομής (το ποσό του ατόκου 
δανείου και της δωρεάν κρατικής αρωγής) σύμφωνα 
με το εμβαδόν του πληγέντος κτίσματος και τη χρήση 
αυτού. 

2° στάδιο: Χορήγηση Έγκρισης Σ.Σ. 

Σε διάστημα δεκαοκτώ (18) μηνών από την έκδοση της 
Βεβαίωσης Καθορισμού Σ.Σ. για Αυτοστέγαση, ο δικαι¬ 
ούχος πρέπει να υποβάλλει στην αρμόδια Υπηρεσία αί¬ 
τηση συνοδευόμενη από τα ακόλουθα δικαιολογητικά: 

α) Οριστικό συμβόλαιο και πιστοποιητικό ιδιοκτησίας 
από το Υποθηκοφυλακείο ή Προσύμφωνο αγοράς κτί¬ 
σματος, νόμιμα επικυρωμένα (εις διπλούν). 

• Στην περίπτωση προσκόμισης προσυμφώνου θα 
αναγράφεται στο έντυπο της Έγκρισης Σ.Σ. προθεσμία 
(η οποία θα ορίζεται από την αρμόδια Υπηρεσία) εντός 
της οποίας πρέπει να προσκομίσει ο ενδιαφερόμενος 
το οριστικό συμβόλαιο. 

β) Οικοδομική άδεια αγοραζόμενου κτίσματος (ας 
διπλούν). Στις περιπτώσεις που το κτίριο στο οποίο 
πραγματοποιείται η αυτοστέγαση δεν έχει οικοδομι- 

κή άδεια (οικισμοί προϋφιστάμενοι του 1923) η στατική 
επάρκεια του κτιρίου θα πρέπει να βεβαιώνεται από 
δύο ιδιώτες Πολιτικούς Μηχανικούς και στην προκειμένη 
περίπτωση πρέπει να προσκομίζεται βεβαίωση από την 
αρμόδια Υπηρεσία ότι το πληγέν κτίσμα δεν βρίσκεται 
σε Αιγιαλό ή Δασική ή Δημόσια έκταση ή Ρέμα ή ότι 
εξαιρείται της κατεδάφισης. 

γ) Τοπογραφικό διάγραμμα. 

δ) Σχέδια του αγοραζόμενου κτίσματος (κατόψεις, 
ξυλότυποι). 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Έγκριση Σ.Σ. για Αυτοστέγαση. Η 
Έγκριση αυτή κοινοποιείται στο Πιστωτικό ίδρυμα, που 
επιλέγει ο ενδιαφερόμενος και με το οποίο συνάπτει 
δανειστική σύμβαση, προκειμένου να του χορηγηθεί από 
το Πιστωτικό Ιδρυμα ολόκληρο το ποσό του δανείου 
και από την Υπηρεσία το σύνολο της δωρεάν κρατικής 
αρωγής. 

• Επισημαίνεται ότι απαιτείται η κατεδάφιση του πλη- 
γέντος κτίσματος σύμφωνα με τις παραγράφους 6, 7 
και 8 του κεφαλαίου «Γ. Λοιπά Θέματα.» της παρούσας 
απόφασης. 

IV. ΕΠΙΣΚΕΥΗ 

Η Σ.Σ. για επισκευή χορηγείται σε δύο (2) στάδια: 

1° στάδιο: Χορήγηση Άδειας Επισκευής 

Ο δικαιούχος υποχρεούται να υποβάλλει αίτηση συ- 
νοδευόμενη από τα παρακάτω δικαιολογητικά, εντός 
των προθεσμιών (§Α4(α) ή Α5 της παρούσας απόφα¬ 
σης, ανάλογα) και πλήρη φάκελο μελέτης επισκευής, 
προκειμένου να εκδοθεί άδεια επισκευής πληγέντος 
κτίσματος. 

Ο φάκελος της μελέτης επισκευής θα περιλαμβάνει τα 
στοιχεία που αναφέρονται στην απόφαση καθορισμού 
ελάχιστων υποχρεωτικών απαιτήσεων για τη σύνταξη 
μελετών αποκατάστασης. 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου- έκθεση 
αυτοψίας (εφόσον υπάρχει). 

2. Συμβόλαιο ιδιοκτησίας του πληγέντος ακινήτου, 
νόμιμα επικυρωμένο και το τοπογραφικό διάγραμμα 
που το συνοδεύει. 

3. Πιστοποιητικό ιδιοκτησίας από το Υποθηκοφυλα¬ 
κείο. 

4. Στις περιπτώσεις που δεν υπάρχει οικοδομική άδεια 
απαιτείται βεβαίωση από την αρμόδια Υπηρεσία ότι 
το πληγέν κτίσμα δεν βρίσκεται σε Αιγιαλό ή Δασική 
ή Δημόσια έκταση ή Ρέμα ή ότι εξαιρείται της κατε¬ 
δάφισης. 

5. Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο: 

α) Δεν έχω πάρει άλλο άτοκο δάνειο από άλλο 
φορέα για το ίδιο ακίνητο λόγω των βλαβών που 

υπέστη το κτίριο από την πλημμύρα της. 

.στο Δήμο . 

.Νο¬ 


μού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας της 


γ) Επιθυμώ η δωρεάν κρατική αρωγή να μου δο¬ 
θεί για το κτίσμα μου που κρίθηκε επισκευάσιμο 
με το υπ’ αρ.πόρι¬ 
σμα και βρίσκεται. 


δ) Τα στοιχεία του κατόχου του ακινήτου την ημέρα 
του συμβάντος ήταν. 

ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

6. Υπεύθυνη δήλωση του ν. 1599/1986 του προκατόχου 
του ακινήτου (στις περιπτώσεις που το ακίνητο έχει 
μεταβιβαστεί μετά την ημερομηνία του συμβάντος) με 
το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από την πλημμύρα της. 

.στο Δήμο. 

Νομού.ούτε δωρεάν 

κρατική αρωγή για το ίδιο ή άλλο ακίνητο που έχει 
πληγεί από το προαναφερόμενο συμβάν. 

7. Φωτοτυπία αστυνομικής ταυτότητας 

8. Υπεύθυνη δήλωση ν. 1599/1986 του ιδιοκτήτη (ή του 
Ειδ. Διαχειριστή σε περίπτωση διηρημένης ιδιοκτησίας), 
ότι έχει λάβει γνώση της τεχνικής έκθεσης όσον αφο¬ 
ρά τον επιδιωκόμενο βαθμό επισκευής/ενίσχυσης του 
κτιρίου και ότι την αποδέχεται. 

9. Για κτίρια με διηρημένη ιδιοκτησία απαιτείται επι¬ 
πλέον: 

α) Πρακτικό Γενικής Συνέλευσης για ορισμό Ειδικού 
Διαχειριστή. 

β) Υπεύθυνη δήλωση του ν. 1599/1986 του Ειδικού Δια¬ 
χειριστή με το παρακάτω κείμενο: 

Βάσει του από.πρακτικού της Γενι¬ 

κής Συνέλευσης των συνιδιοκτητών για το κτίσμα επί 

της οδού.αρ. 

.Δήμου.αποδέ¬ 

χομαι τον ορισμό μου σαν Ειδικού Διαχειριστή με 
τις υποχρεώσεις και τις αρμοδιότητες που αναφέρο 
νται στο ν. 867/1979. 

γ) Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο πέραν των άλλων: 

Ορίζω ειδικό διαχειριστή σύμφωνα με το πρακτικό της 
από.Γ ενικής Συνέλευσης των συνιδι¬ 
οκτητών για την πολυκατοικία επί της οδού. 

.αρ.Δήμου. 

τον κ.του.ο οποί¬ 

ος θα ενεργεί κάθε πράξη και υπογράφει κάθε δικαιο- 
πραξία για την σύναψη δανειστικής σύμβασης, εγγραφή 
υποθήκης και διαχείρισης του δανείου και την εκτέλεση 
των εργασιών για την αποκατάσταση των ζημιών της 

ιδιοκτησίας μου από το σεισμό της. 

καθώς και των φερόντων και κοινοκτήτων στοιχείων 
της πολυκατοικίας σύμφωνα με το ν. 867/1979. 

* Η υπεύθυνη δήλωση αυτή γίνεται από τους ιδιοκτή¬ 
τες που συμμετείχαν στη Γ.Σ. και συμφώνησαν στον 
ορισμό του ειδ. Διαχειριστή. 

δ) Πίνακα ποσοστών συνιδιοκτησίας οικοδομής. 

Τα προαναφερόμενο δικαιολογητικά υποβάλλονται 
εις διπλούν εκτός από πόρισμα χαρακτηρισμού του κτί¬ 
σματος και τη φωτοτυπία της αστυνομικής ταυτότητας 
και οι Υπεύθυνες Δηλώσεις υποβάλλονται για κάθε ιδι¬ 
οκτήτη ξεχωριστά. 

Προκειμένου να εγκριθούν οι εργασίες επισκευής 
απαιτείται αυτοψία από Μηχανικό της Υπηρεσίας η 
οποία πρέπει να πραγματοποιείται παρουσία του με¬ 
λετητή μηχανικού και του ιδιοκτήτη. Μετά την αυτο¬ 
ψία και τον έλεγχο των δικαιολογητικών, εγκρίνεται η 
μελέτη επισκευής και εκδίδεται άδεια επισκευής πλη- 

γέντος κτίσματος. Στην υπόψη άδεια καθορίζεται το 
σύνολο της Στεγαστικής Συνδρομής (άτοκο δάνειο και 
δωρεάν κρατική αρωγή). Με τη χορηγηθείσα άδεια ο 
ενδιαφερόμενος συνάπτει δανειστική σύμβαση με το 
Πιστωτικό'Ιδρυμα της επιλογής του και του χορηγείται 
το 1/2 του αναλογούντος δανείου και το σύνολο της 
δωρεάν κρατικής αρωγής. 

2° στάδιο: Χορήγηση Βεβαίωσης Προόδου Εργασιών 
Επισκευής 

Μετά την εκτέλεση των εργασιών που καλύπτουν το 
80% του χορηγηθέντος ποσού ο δικαιούχος, προκει- 
μένου να του χορηγηθεί Βεβαίωση Προόδου Εργασιών 
Επισκευής, υποβάλλει στην αρμόδια Υπηρεσία αίτηση 
συνοδευόμενη από τα ακόλουθα δικαιολογητικά: 

α) Παραστατικά στοιχεία κατάθεσης αμοιβών Μηχα¬ 
νικού για τη μελέτη και την επίβλεψη των εργασιών 
επισκευής. 

β) Υπεύθυνη δήλωση του ιδιώτη Μηχανικού ότι έχουν 
εκτελεσθεί εργασίες προϋπολογισμού αντίστοιχου με 
το 80% του χορηγηθέντος ποσού. 

Μετά τον έλεγχο των δικαιολογητικών και τη διαπί¬ 
στωση εκτέλεσης των εργασιών επισκευής χορηγείται, 
από την αρμόδια Υπηρεσία Βεβαίωση Προόδου Εργασι¬ 
ών Επισκευής που κοινοποιείται στο Πιστωτικό'Ιδρυμα, 
προκειμένου να του χορηγηθεί και το υπόλοιπο ποσό 
του δανείου. 

Μετά το πέρας των εργασιών επισκευής του κτιρίου 
και σε χρονικό διάστημα όχι μεγαλύτερο των τεσσάρων 
(4) ετών από την έκδοση της άδειας επισκευής και προ¬ 
κειμένου να χορηγηθεί Βεβαίωση περαίωσης εργασιών 
επισκευής πρέπει να υποβληθεί αίτηση στην αρμόδια 
Υπηρεσία και αφού διενεργηθεί αυτοψία από μηχανι¬ 
κούς για τη διαπίστωση της περαίωσης των εργασιών, 
η Υπηρεσία χορηγεί τη σχετική Βεβαίωση. 

Γ. ΛΟΙΠΑ ΘΕΜΑΤΑ 

1. Σε περίπτωση καθυστέρησης υποβολής δικαιο- 
λογητικών για χορήγηση Σ.Σ. για Ανακατασκευή ή 
Αποπεράτωση ή Αυτοστέγαση και για Επισκευή πλη- 
γέντος κτιρίου ή για χορήγηση περαίωσης εργασιών, 
οφειλομένη σε λόγους ανεξάρτητους της θέλησης του 
ενδιαφερομένου, θα εκδίδεται μετά από αίτηση του, 
συνοδευόμενη από σχετικά δικαιολογητικά, απόφαση 
από την Υ.Α.Σ. στην οποία θα καθορίζεται παράταση 
προθεσμίας για χρονικό διάστημα ίσο με το χρονικό 
διάστημα του κωλύματος. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, η καθυστέρηση υποβολής 
δικαιολογητικών οφειλόμενη σε υπαιτιότητα Δημοτικής 
ή Δημόσιας Αρχής, καθώς και οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικα¬ 
στική διανομή του. 

Η ημερομηνία άρσης του κωλύματος θα βεβαιώνεται 


με την προσκόμιση του σχετικού εγγράφου της αρμό¬ 
διας Αρχής, ή της τελεσίδικης δικαστικής απόφασης. 

2. Η ισχύς της αδείας επισκευής καθορίζεται σε τέσ¬ 
σερα (4) χρόνια. Μετά το πέρας των τεσσάρων (4) ετών, 
δεν είναι δυνατή η περαιτέρω παράτασή της. 

3. Οι ενστάσεις κατά πράξεων της αρμόδιας Υπηρε¬ 
σίας και οι αιτήσεις για επανεξέταση κτιρίων, γίνονται 
δεκτές από την Υπηρεσία, εφόσον υποβάλλονται εντός 
τριών (3) μηνών από την ημερομηνία παραλαβής της 
σχετικής απόφασης από τον ενδιαφερόμενο. Τα πο¬ 
ρίσματα των ενστάσεων για χαρακτηρισμό, χρήση και 
διαστάσεις κτισμάτων θεωρούνται τελεσίδικα και δεν 
επιδέχονται άλλη ένσταση. 

4. Στις περιπτώσεις που δεν υπάρχουν τίτλοι ιδιοκτη¬ 
σίας (π.χ. οικισμοί προϋφιστάμενοι του 1923) κ.λπ. για 
την απόδειξη του ιδιοκτησιακού καθεστώτος απαιτείται 
η προσκόμιση δηλώσεων του ν. 1599/1986 του ιδιοκτήτη 
και δύο μαρτύρων για 20ετή νομή. Στις περιπτώσεις 
αυτές απαιτείται και πρόσφατο αντίγραφο μερίδας από 
το Υποθηκοφυλακείο. 

5. Οι Υ. Δ. θα προσκομίζονται με βεβαιωμένο το γνήσιο 
της υπογραφής εφόσον ο ενδιαφερόμενος δεν προσέρ¬ 
χεται αυτοπροσώπως στην Υπηρεσία. 

6. Στις περιπτώσεις μεταφοράς του δανείου σε άλλη 
πληγείσα περιοχή ή θέση η «Εγκριση Δανείου Ανακατα- 
σκευής ή Αυτοστέγασης ή Αποπεράτωσης» θα χορηγεί¬ 
ται μετά τη διαπίστωση της κατεδάφισης του παλαιού 
κτίσματος (ανεξάρτητα από τον χαρακτηρισμό του κτί¬ 
σματος) και την έκδοση από την Υπηρεσία της σχετικής 
Βεβαίωσης κατεδάφισης. 

7. Στις περιπτώσεις κατεδαφιστέων κτισμάτων η 
Έγκριση Σ.Σ. για ανακατασκευή στην ίδια θέση θα χο¬ 
ρηγείται μετά την κατεδάφιση του πληγέντος κτίσματος 
η οποία θα διαπιστώνεται από την Υπηρεσία και θα 
εκδίδεται η σχετική Βεβαίωση. 

8. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής που ανακατασκευάζονται 
στην ίδια θέση, η κατεδάφιση του πληγέντος ακινήτου 
θα πραγματοποιείται σε χρονικό διάστημα όχι μεγα¬ 
λύτερο των τεσσάρων (4) ετών από την χορήγηση της 
α' δόσης. Η κατεδάφιση του πληγέντος κτίσματος θα 
διαπιστώνεται από την Υπηρεσία και θα εκδίδεται η 
σχετική Βεβαίωση. 

Επισημαίνεται ότι η αρμόδια Υπηρεσία του Υ.ΠΕ.ΧΩ.Δ.Ε. 
υποχρεούται να επιβάλει στους ενδιαφερομένους τις κυ¬ 
ρώσεις που προβλέπονται από τις οικείες κοινές υπουρ¬ 
γικές αποφάσεις., εφόσον παρέλθει χρονικό διάστημα 
μεγαλύτερο των τεσσάρων (4) ετών χωρίς να έχει πραγ¬ 
ματοποιηθεί η κατεδάφιση του πληγέντος κτίσματος. 

Σε κάθε περίπτωση πριν από την χορήγηση της τε¬ 
λευταίας δόσης του δανείου απαιτείται η κατεδάφιση 
του πληγέντος κτίσματος. 

Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. 

ΠΙΝΑΚΑΣ ΥΠΟΛΕΙΠΟΜΕΝΩΝ ΕΡΓΑΣΙΩΝ 
ΠΡΟΤΕΙΝΟΜΕΝΕΣ ΕΡΓΑΣΙΕΣ ΚΑΙ ΠΡΟΫΠΟΛΟΓΙΣΜΟΣ 

ΓΙΑ ΤΗΝ ΑΠΟΠΕΡΑΤΩΣΗ: Κατοικίας/Επαγγελματικού χώρου 

Αριθ Οικοδομικής άδειας :. 

Αριθ. Ορόφων:. 

Ιδιοκτήτης. 

Δήμος:.Συνοικία:.Οδός/αριθ. 


Χρήση 

(ΤΙ 2 

Κόστος/ιτι 2 

Δαπάνη 

Εμβαδόν κατοικίας 


600 


Εμβαδόν επαγ/βιοτεχνικού χώρου 


400 



Συνολική δαπάνη 

ΥΠΟΛΕΙΠΟΜΕΝΕΣ ΕΡΓΑΣΙΕΣ ΤΟΥ ΚΤΙΣΜΑΤΟΣ ΜΕ Φ.Ο. ΑΠΟ ΟΠΛ. ΣΚΥΡΟΔΕΜ Α: 
(Περίληψη):. 


Α/Α 

ΕΡΓΑΣΙΕΣ 

ΚΑΤΟΙΚΙΑ 

ΕΠΑΓΓΕΛΜΑΤΙΚΟΣ 

ΧΩΡΟΣ 

ΑΠΑΙΤΟΥΜΕΝΗ 

ΔΑΠΑΝΗ 

(ΐ) 

ΠΟΣΟΣΤΟ ΕΠΙ ΣΥΝΟΛΙΚΗΣ ΑΑΠΑΝΗΣ 

(%) 

1 

Άδεια-χωματουργικά-θεμελίωση-Φ.Ο. κτιρίου 

40% 

45% 


2 

Τοιχοποιία πλήρωσης 

10% 

8% 


3 

Μονώσεις 

2% 

2% 


4 

Κάσες-Σωληνώσεις (Ηλεκτρικές-Υδραυλικές) 

6% 

6% 


5 

Επιχρίσματα 

10% 

10% 


6 

Μαρμαρικές εργασίες 

2% 

2% 


7 

Δάπεδα - Επενδύσεις 

10% 

10% 


8 

Είδη υγιεινής και εξαρτήματα 

1% 

1% 


9 

Κουφώματα - Ερμάρια - (Ξυλουργικά) 

5% 

2% 


10 

Σιδηρουργικά 

1% 

2% 


11 

Τζάμια 

1% 

3% 


12 

Χρωματισμοί 

5% 

5% 


13 

Θέρμανση (πλήρης εγκατάσταση) 

6% 

3% 


14 

Λοιπές εογασίεο 

1% 

1% 



Σύνολο δαπάνης 

100% 

100% 





Ποσό προς έγκριση 



ΠΑΡΑΤΗΡΗΣΕΙΣ: 


Ημερομηνία. 

Ο ΣΥΝΤΑΚΤΗΣ ΜΗΧΑΝΙΚΟΣ Ο ΜΗΧΑΝΙΚΟΣ ΤΟΥ Τ.Α.Σ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Ιουλίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 

Αριθμ. Φ. 11321/16741/1280 (5) 

Συμπλήρωση και Τροποποίηση Κανονισμού 
Εκτίμησης Βαθμού Αναπηρίας. 

Ο ΥΠΟΥΡΓΟΣ ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τις διατάξεις του π.δ. 372/1995 (ΦΕΚ 201/Α/1995) και 
π.δ. 213/1992 (ΦΕΚ 102/Α/1992). 

3. Το π.δ. υπ’ αριθμ. 33/15.02.2006 (ΦΕΚ. Α'35/15.2.2006) 
«Διορισμός μελών της Κυβέρνησης και Υφυπουργών». 

4. Την υπ’ αριθμ. Φ80000/16652/1110/4.7.2006 απόφαση 
του Υπουργού Απασχόλησης και Κοινωνικής Προστασίας 
«Μεταβίβαση αρμοδιοτήτων του Υπουργού Απασχόλη¬ 
σης και Κοινωνικής Προστασίας στο Γενικό Γραμματέα 
και στον Ειδικό Γραμματέα της Γενικής Γραμματείας 
Κοινωνικών Ασφαλίσεων του Υπουργείου Απασχόλησης 
και Κοινωνικής Προστασίας». 

5. Τις διατάξεις του άρθρου 16 του α.ν. 1846/1951 «Δι¬ 
αδικασία Θεσπίσεως Κανονισμών» 

6. Τις διατάξεις της παρ. 1 του άρθρου 27 του ν. 
1902/1990 και του άρθρου 49 του ν. 2084/1992. 

7. Τις διατάξεις της υπ’ αριθμ. Φ21/2361/5.10.1993 (ΦΕΚ 
819/Β/1993) απόφασης του Υπουργού Υγείας και Κοι¬ 
νωνικών Ασφαλίσεων («Κανονισμός Εκτίμησης Βαθμού 
Αναπηρίας») 

8. Την υπ’ αριθμ. 76 απόφαση του Δ.Σ. του ΙΚΑ-ΕΤΑΜ που 
ελήφθη στην υπ’ αριθμ. 11/30.3.2006 συνεδρίαση του. 

9. Το υπ’ αριθμ. 1450/23.6.2006 έγγραφο του Πανελλή¬ 
νιου Ιατρικού Συλλόγου, αποφασίζουμε: 

Στο Κεφάλαιο «Παθήσεις αίματος και αιμοποιητικών ορ¬ 
γάνων (1.2)» στον Κανονισμό Εκτίμησης Βαθμού Αναπηρίας 
του ΙΚΑ-ΕΤΑΜ (Υ.Α. Φ21/2361/5.10.1993, όπως αυτή δημοσιεύ- 
θηκε στο ΦΕΚ 819/Β/7.10.1993) και στο τέλος της παραγρά¬ 
φου 1.2.13.2 προστίθεται παράγραφος 1.2.14 ως εξής: 

«1.2.14 Πρωτοπαθείς Ανοσοανεπάρκειες 

Α. ΠΑΘΟΓΕΝΕΙΑ 

Οι πρωτοπαθείς ανοσοανεπάρκειες (ΠΑΑ), είναι γενε¬ 
τικά καθοριζόμενες διαταραχές ή σύνδρομα οφειλόμενα 
σε έλλειμμα ή δυσλειτουργία συγκεκριμένων στοιχείων 
του ανοσιακού συστήματος. 

Συνεπάγονται μειονεκτική λειτουργία του και κύριο 
χαρακτηριστικό τους είναι η εκδήλωση συχνών, σοβα¬ 
ρών, υποτροπιαζουσών λοιμώξεων, ενώ σπανιότερες 
εκδηλώσεις είναι λεμφοϋπερπλασίες, αυτοάνοσα ή άλλα 
ανοσολογικά νοσήματα. 

Συνήθως διαγιγνώσκεται στην παιδική ή εφηβική ηλι¬ 
κία. 

Β. ΕΠΙΠΕΔΑ ΒΑΡΥΤΗΤΑΣ 

1° Επίπεδο 

Πάσχοντες από διαγνωσμένη ΠΑΑ, επιβεβαιωμένη και 
υπό παρακολούθηση από Εξειδικευμένο Κέντρο. Υπό 
αγωγή με σταθερή κλινική πορεία. 

Ποσοστό αναπηρίας.25-35% 

2° Επίπεδο 

Πάσχοντες από ΠΑΑ με επί πλέον εκδηλώσεις από 
όργανα ή συστήματα. 

Επισημαίνεται ότι το φάσμα των επιπλοκών εκτείνεται 
από προσβολή οργάνων (ήπαρ, νεφρούς, πνεύμονες) ή 
συστημάτων (αιμοποιητικό, πεπτικό, νευρικό) μέχρι την 
εμφάνιση ΣΕΛ ή λεμφωμάτων. 


Ποσοστό αναπηρίας.βάσει των επιπλοκών 

ΠΡΟΓΝΩΣΗ/ΙΑΤΡΟΚΟΙΝΩΝΙΚΗ ΑΠΟΨΗ 

Νόσος σπάνια, χρόνια, βαριά που, με τα σημερινά δε¬ 
δομένα, περιορίζει την επιβίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ. Φ. 11321/17397/1315 (6) 

Προθεσμία καταβολής εισφορών υπέρ ΙΚΑ-ΕΤΑΜ από 
τον Οργανισμό Ελληνικών Γεωργικών Ασφαλίσεων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 13 του ν. 2972/2001 (ΦΕΚ 
291/Α/2001). 

2. Τ ις διατάξεις του άρθρου 90 του Κώδικα Νομοθεσίας για 
την Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

3. Τις διατάξεις του π.δ. 372/95 (ΦΕΚ 201/Α/95) και π.δ. 
213/1992 (ΦΕΚ 102/Α/92). 

4. Το π.δ. υπ’ αριθμ. 33/15.02.2006 (ΦΕΚ. Α'35/15.2.2006). 

5. Την υπ’ αριθμ. Φ80000/16652/1110/4.7.2006 απόφαση 
του Υπουργού Απασχόλησης και Κοινωνικής Προστασίας 
«Μεταβίβαση αρμοδιοτήτων του Υπουργού Απασχόλη¬ 
σης και Κοινωνικής Προστασίας στο Γ ενικό Γ ραμματέα 
και στον Ειδικό Γραμματέα της Γενικής Γραμματείας 
Κοινωνικών Ασφαλίσεων του Υπουργείου Απασχόλησης 
και Κοινωνικής Προστασίας». 

6. Το υπ’ αριθμ. 287714/5.7.2006 έγγραφο του Υπουρ¬ 
γείου Αγροτικής Ανάπτυξης και Τροφίμων. Το υπ’ αριθμ. 
9778/17.5.2006 έγγραφο του Οργανισμού Ελληνικών Γε- 
ωργικών Ασφαλίσεων. 

7. Το γεγονός ότι η απόφαση αυτή δεν προκαλεί 
επιβάρυνση στον προϋπολογισμό του ΙΚΑ-ΕΤΑΜ, αλλά 
υστέρηση εσόδων του κατά ένα μήνα, αποφασίζουμε: 

Η προβλεπόμενη από το εδάφιο 3 της παραγράφου 
3 του άρθρου 26 του α.ν. 1846/1951, όπως ισχύει σήμε¬ 
ρα, προθεσμία καταβολής ασφαλιστικών εισφορών στο 
ΙΚΑ-ΕΤΑΜ, για το Δημόσιο, τα ΝΠΔΔ και τους ΟΤΑ α' 
και β’ βαθμίδας, εφαρμόζεται και για τον Οργανισμό 
Ελληνικών Γ εωργικών Ασφαλίσεων (ΕΛ.Γ.Α.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2006 

Ο ΥΠΟΥΡΓΟΣ 

Σ. ΤΣΙΤΟΥΡΙΔΗΣ 
-♦- 

Αριθμ. 1332/Φ.31 (7) 

Συγκρότηση Επιτροπής Διενέργειας Διαγωνισμού για 
την Αξιολόγηση των Προσφορών και την Επιλογή 
Αναδόχου του έργου «Δημοσιότητα-Πληροφόρηση- 
Προβολή του ΕΠ/ΣΑΑΣ 2006-2008», Π/Υ €4.000.000 
(συμπεριλαμβανομένου του ΦΠΑ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 

κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Τις διατάξεις του κανονισμού ΕΚ 1260/99 του Συμ¬ 
βουλίου, άρθρο 23, παρ.δ. 

3. Τις διατάξεις του ν. 2860/2000 (Φ.Ε.Κ. 251/14.11.2000), 
άρθρα 3, 4 και 12 περί «Διαχείρισης, Παρακολούθησης 
και Ελέγχου του Κοινοτικού Πλαισίου Στήριξης». 

4. Την υπ’ αριθμ. ΡΙ/77900/1246/8.12.2000 (Φ.Ε.Κ. 4/ 
τ.Β79·1·2001) κοινή υπουργική απόφαση για την Σύσταση 
Ειδικής Υπηρεσίας στο ΥΜΕ με τίτλο «Υπηρεσία Δια¬ 
χείρισης Επιχειρησιακού Προγράμματος, Σιδηρόδρομοι, 
Αεροδρόμια, Αστικές Συγκοινωνίες», όπως αυτή τροπο¬ 
ποιήθηκε και συμπληρώθηκε με τις υπ’ αριθμ. 185/Φ2/ 
29.1.2003 (Φ.Ε.Κ. 1267/τ.Β'/7.2.202003) και 373/Φ.2/11.2.2004 
(Φ.Ε.Κ. 344/τ.Β7ΐ2.2.2004) και 2552/Φ2/27.10.2005 όμοιες. 

5. Την υπ’ αριθμ. Ε(2001)814/9.4.2001 απόφαση της 
Επιτροπής Ευρωπαϊκών Κοινοτήτων για Έγκρισης του 
ΕΠ/ΣΑΑΣ, όπως αυτή τροποποιήθηκε με τις αποφά¬ 
σεις 0(2001)2010/26.7.2001 και 0(202003)44/17.1.2003, 
Ε(2004)5196/15.12.2004 και Ε(2005)5657/15.12.2005 όμοιες. 

6. Τις διατάξεις του π.δ. 4/2002 (ΦΕΚ 3/τ.Α/14.1.2002) 
περί «Εκτέλεσης ενεργειών τεχνικής βοήθειας - στήρι¬ 
ξης και διαχείρισης των αντίστοιχων πόρων». 

7. Την υπ’ αριθμ. 1466/ΕΥΣ 105/17.1.2002 (ΦΕΚ 78/τ.Β7 
29.1.2002) απόφαση Υφυπουργού Οικονομίας και Οικονο¬ 
μικών περί καθορισμού στοιχείων που περιλαμβάνονται 
στο ετήσιο Πρόγραμμα ενεργειών Τεχνικής Βοήθειας 
Στήριξης, την διαδικασία υποβολής και έγκριση του, 
καθώς και κάθε αναγκαία λεπτομέρεια σύμφωνα με το 
άρθρο 12 παρ. 3 του ν. 2860/2000. 

8. Την υπ’ αριθμ. 226/158.38/1.2.2006 απόφαση Ένταξης 
της Πράξης στο ΕΠ/ΣΑΑΣ του έργου «Δημοσιότητα- 
Πληροφόρηση-Προβολή του ΕΠ/ΣΑΑΣ 2006-2008», Π/Υ 
€4.000 000 (συμπερ/νου του Φ.Π.Α.). 

9. Την υπ’ αριθμ. 12527/ΕΥΣΣΑΑΠ 998/22.3.2006 απόφα¬ 
ση του ΥΠΟΙΟ περί εγκρίσεως του ετησίου προγράμ¬ 
ματος Τεχνικής Βοήθειας-Στήριξης της ΕΥΔ ΕΠ ΣΑΑΣ 
για το έτος 2006. 

10. Την υπ’ αριθμ. 60630/ΕΥΣ5671/16.9.2003 Εγκύκλιο 
του ΥΠΟΙΟ με θέμα: Εξειδίκευση της εφαρμογής του 
π.δ. 4/2002 «Εκτέλεση ενεργειών τεχνικής βοήθειας - 
στήριξης και διαχείριση των αντιστοίχων πόρων». 

11. Τη ΣΑΕ 063/3. 

12. Τις διατάξεις του ν. 2690/1999 (ΦΕΚ 45/Α') περί 
«Κύρωσης του Κώδικα Διοικητικής Διαδικασίας και άλ¬ 
λες διατάξεις» 

13. Την υπ’ αριθμ. 1198/Φ65/18.5.2006 Περίληψη Προκή¬ 
ρυξης του Ανοικτού διαγωνισμού του έργου «Δημοσιότη- 
τα-Πληροφόρηση-Προβολή του ΕΠ/ΣΑΑΣ 2006-2008», 

14. Την ανάγκη συγκρότησης Επιτροπής Διενέργειας 
Διαγωνισμού (Επιτροπή Αξιολόγησης Προσφορών και 
Επιλογής Αναδόχου), αποφασίζουμε: 

1. Συγκροτούμε 8μελή Επιτροπή Διενέργειας Διαγωνι¬ 
σμού για την Αξιολόγηση των Προσφορών και την Επιλογή 
Αναδόχου του έργου «Δημοσιότητα-Πληροφόρηση-Προ- 
βολή του ΕΠ/ΣΑΑΣ 2006-2008», Π/Υ € 4.000.000 (συμπερι¬ 
λαμβανομένου του ΦΠΑ), αποτελούμενη από τους: 

1. Αθανάσιο Ματζώρο, Προϊστάμενο Μονάδας Α, ΔΑ 
ΕΠ ΣΑΑΣ, ως πρόεδρο 

2. Δημήτρη Πάλλα, Στέλεχος Μονάδας Β, ΔΑ ΕΠ ΣΑΑΣ, 
ως μέλος 

3. Στεφανία Κάλλια, Στέλεχος της ΔΑ ΕΠ/ΣΑΑΣ, ως 
μέλος 


4. Μαριάνθη Κακούρη-Κικαρέα, Στέλεχος της ΔΑ ΕΠ/ 
ΣΑΑΣ, ως μέλος 

5. Παναγιώτη Κακολύρη, Εκπρόσωπο Γραφείου Τύπου 
και Δημοσίων Σχέσεων του ΥΜΕ 

6. Βασιλική Ανδρικοπούλου, ΥΜΕ 

7. Βασίλη Μαραγκό, Εκπρόσωπο ΕΔΕΕ 

8. Αλεξάνδρα Κοκονέτση, Επικοινωνιολόγο 

Σε περίπτωση προσωρινού ή μόνιμου κωλύματος κά¬ 
ποιου εκ των μελών της Επιτροπής, ο αναπληρωτής 
ορίζεται με νέα όμοια απόφαση. 

• Έργο της Επιτροπής Διενέργειας του διαγωνισμού 
θα είναι: 

• Η παραλαβή, αποσφράγιση και αξιολόγηση των 
προσφορών 

• Η υποβολή στην Αναθέτουσα Αρχή καθώς και την 
Προϊσταμένη Ιεραρχία Υπουργείου Μεταφορών και 
Επικοινωνιών όλων των προβλεπομένων στο τεύχος 
Αναλυτικής Προκήρυξης (εντάσεις, εισηγήσεις, γνωμο¬ 
δοτήσεις, κ.λπ.) 

• την παραγωγή και κοινοποίηση σε όλους τους 
εμπλεκόμενους των πρακτικών της Επιτροπής 

• την ολοκλήρωση της προβλεπόμενης από την κεί¬ 
μενη Νομοθεσία διαδικασίας διενέργειας Ανοικτού δι¬ 
αγωνισμού μέχρι το τελικό στάδιο της κατακύρωσης 
αυτού. 

Τυχόν δαπάνες που θα προκόψουν από την λειτουργία 
της ανωτέρω Επιτροπής Διενέργειας Διαγωνισμού για 
την Αξιολόγηση των Προσφορών και την Επιλογή Ανα¬ 
δόχου του έργου «Δημοσιότητα-Πληροφόρηση-Προβολή 
του ΕΠ/ΣΑΑΣ 2006-2008» θα βαρύνουν τον Προϋπολο¬ 
γισμό Τεχνικής Βοήθειας Στήριξης -Υποπρόγραμμα Β 
του ΕΠ/ΣΑΑΣ (κατ,.Δ.1). 

Η απόφαση αυτή να δημοσιευθεί στην Εφημερίδας 
της Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 18804/2006 (8) 

Σύσταση-Συγκρότηση Ομάδας Διοίκησης, Παρακολού¬ 
θησης και Παραλαβής για το Έργο: «Πληροφοριακό 
Σύστημα Οικονομικών Υπηρεσιών και Διοίκησης της 
Γ ενικής Γ ραμματείας Επικοινωνίας- Γ ενικής Γ ραμμα- 
τείας Ενημέρωσης. 

Η ΓΕΝΙΚΗ ΓΡΑΜΜΑΤΕΙΑΣ ΕΠΙΚΟΙΝΩΝΙΑΣ 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως έχει 
τροποποιηθεί και ισχύει έως σήμερα. 

2. Τις διατάξεις του αρθρ. 2 του ν. 3242/2004 «Ρυθ¬ 
μίσεις για την οργάνωση και λειτουργία της Κυβέρ¬ 
νησης, τη διοικητική διαδικασία και τους Ο.Τ.Α.» (ΦΕΚ 
102/Α/24.5.2004). 

3. Τις διατάξεις του άρθρου 25 παρ. 2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των Γ ρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 

4. Το Υπηρεσιακό Σημείωμα υπ’ αριθμ. ΓΓΕΠ/7/17.7.2006 
της Γ ενικής Γ ραμματέως Επικοινωνίας. 

5. Την υπ’ αριθμ. Υ94/26.5.2004 απόφαση του Πρω¬ 
θυπουργού και του Υπουργού Επικράτειας «Διορισμός 
Γενικού Γραμματέα Επικοινωνίας και διορισμός Γενικού 
Γραμματέα Ενημέρωσης» (ΦΕΚ 153/Γ/2004), αποφασί¬ 
ζουμε 

Α. Συστήνουμε -συγκροτούμε Ομάδα Διοίκησης, Πα¬ 
ρακολούθησης και Παραλαβής για τοΈργο: «Πληροφο¬ 
ριακό Σύστημα Οικονομικών Υπηρεσιών και Διοίκησης 
της Γ ενικής Γ ραμματείας Επικοινωνίας- Γ ενικής Γ ραμ- 
ματείας Ενημέρωσης» (εφεξής καλούμενο ως «Εργο»), 
αποτελούμενη από τους εξής: 

1. Θεοδώρα Αλεξίου, μόνιμη υπάλληλο με βαθμό 
Γ ραμματέα Επικοινωνίας Α'του Κλάδου Συμβούλων και 
Γραμματέων Επικοινωνίας της Γενικής Γραμματείας 
Επικοινωνίας - Γενικής Γραμματείας Ενημέρωσης, ως 
Πρόεδρο, με αναπληρωτή τον Ιωάννη Βακρινό, μόνιμο 
υπάλληλο με βαθμό Β' του Κλάδου ΔΕΙ Διοικητικός της 
Γενικής Γραμματείας Επικοινωνίας - Γενικής Γραμμα¬ 
τείας Ενημέρωσης. 

2. Ιωάννη Βακρινό, μόνιμο υπάλληλο με βαθμό Β' του 
Κλάδου ΔΕΙ Διοικητικός της Γ ενικής Γ ραμματείας Επι¬ 
κοινωνίας- Γενικής Γραμματείας Ενημέρωσης, ως τα¬ 
κτικό μέλος, με αναπληρώτρια τη Ζωή Λαμπροπούλου, 
μόνιμη υπάλληλο με βαθμό Α' του Κλάδου ΔΕΙ Διοικη¬ 
τικός της Γενικής Γραμματείας Επικοινωνίας- Γενικής 
Γ ραμματείας Ενημέρωσης. 

3. Μιχάλη Μασουράκη, δόκιμο υπάλληλο σε θέση μονί¬ 
μου υπαλλήλου με Βαθμό Δ’ του Κλάδου ΠΕΙ Διοικητικός 
της Γ ενικής Γ ραμματείας Επικοινωνίας - Γ ενικής Γ ραμ¬ 
ματείας Ενημέρωσης, ως τακτικό μέλος, με αναπληρώ- 
τρια την Ελένη Παναγιωτοπούλου, δόκιμη υπάλληλο 
σε θέση μόνιμης υπαλλήλου με Βαθμό Δ' του Κλάδου 
ΠΕΙ Διοικητικός της Γ ενικής Γ ραμματείας Επικοινωνίας- 
Γ ενικής Γ ραμματείας Ενημέρωσης. 

4. Ευστάθιο Δρακουλάκο, υπάλληλο με σύμβαση Ιδι¬ 
ωτικού Δικαίου αορίστου χρόνου, Ειδικότητας Προ¬ 
σωπικού Η/Υ της Γενικής Γραμματείας Επικοινωνίας- 
Γενικής Γραμματείας Ενημέρωσης, ως τακτικό μέλος, 
με αναπληρωτή τον Χαρίδημο Παπανδρουλάκη, μόνιμο 
υπάλληλο με βαθμό Β' του Κλάδου ΔΕ16 Προσωπικού 
Η/Υ της Γενικής Γραμματείας Επικοινωνίας- Γενικής 
Γ ραμματείας Ενημέρωσης. 


5. Κωνσταντίνα Παπαπετροπούλου, μόνιμη υπάλληλο 
με βαθμό Γ' του Κλάδου ΔΕΙ Διοικητικός της Γενικής 
Γ ραμματείας Επικοινωνίας - Γ ενικής Γ ραμματείας Ενη¬ 
μέρωσης ως τακτικό μέλος, με αναπληρώτρια την Ιωάν¬ 
να Νόστου, μόνιμη υπάλληλο με Βαθμό Β' του Κλάδου 
ΠΕΙ Διοικητικός της Γ ενικής Γ ραμματείας Επικοινωνίας- 
Γ ενικής Γ ραμματείας Ενημέρωσης. 

Β. Η Ομάδα Διοίκησης, Παρακολούθησης και Παρα¬ 
λαβής για το Έργο: «Πληροφοριακό Σύστημα Οικονομι¬ 
κών Υπηρεσιών και Διοίκησης της Γ ενικής Γ ραμματείας 
Επικοινωνίας- Γενικής Γραμματείας Ενημέρωσης» θα 
είναι αρμόδια να δίνει κατευθύνσεις και οδηγίες στον 
Ανάδοχο του Έργου, να παρακολουθεί την εκτέλεση 
του'Εργου, να παραλαμβάνει τα παραδοτέα του'Εργου, 
να ενημερώνει τις αρμόδιες Διευθύνσεις της Γενικής 
Γραμματείας Επικοινωνίας-Γενικής Γραμματείας Ενη¬ 
μέρωσης και να παραλάβει οριστικά το Έργο κατόπιν 
πραγματοποίησης των απαιτούμενων ελέγχων καλής 
λειτουργίας. 

Γ. α) Η ως άνω Ομάδα θα συνεδριάζει εντός και εκτός 
κανονικού ωραρίου εργασίας. 

β) Η σύνθεση της Ομάδας αυτής δύναται να τροπο¬ 
ποιηθεί ή να διευρυνθεί εφόσον τούτο κριθεί αναγκαίο 
για την επιτυχή ολοκλήρωση του'Εργου. 

Δ. Οι εκτός κανονικού ωραρίου και σε χρόνο που δεν 
καλύπτεται από υπερωριακή απασχόληση των μελών 
της, συνεδριάσεις της Ομάδας, θα είναι αμειβόμενες 
σύμφωνα με τις διατάξεις του άρθρου 17 παρ. 2 περ. β’ 
του ν. 3205/2003 (ΦΕΚ 297/Α). Ο καθορισμός της απο¬ 
ζημίωσης των μελών της ως άνω Ομάδας θα χωρήσει 
με την υπογραφή σχετικής υπουργικής απόφασης, συμ- 
φώνως προς τις προμνημονευθείσες διατάξεις. 

Ε. Η θητεία της Ομάδας ορίζεται οκτώ (8) μήνες με 
δυνατότητα παράτασης σε περίπτωση που σημειωθεί 
καθυστέρηση στην ολοκλήρωση και παράδοση του Έρ¬ 
γου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2006 

Η Γ ενική Γ ραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΑ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΐίρ://νννννν.£ί.ο γ - &-πΐ3ίΙ: νν£ΐ)ΓΤΊ35ΐ6Γ(ά)6ΐ.ίΐΓ 




